Pozdravljeni učenci 8. razreda.

Ker se nekaj časa ne bomo videli, vam podajam navodila, kaj v tem času naredite doma. Preizkusili se boste v samostojnem delu in verjamem, da vam bo uspelo.

Za vsa vprašanja, pojasnila … sem dosegljiva na sandra.hanzic@os-velikapolana.si

Trenutno obravnavamo glasbo v obdobju romantike, natančneje glasbeno gledališče v tem obdobju.

Vaša naloga v naslednjih tednih je, da sami predelate učno snov, ki smo jo začeli pri pouku.

**1. teden**

1. **Ponovite kaj je opera in kdo sodeluje pri njenem nastanku**. V pomoč naj ti bodo zapiski v zvezku in delovni zvezek (DZ).

2. Ponovi značilnosti **opere buffe** in **opere serie**.

3. Delo v DZ na straneh 65 do 68:

- **preberi** poglavje **Giuseppe Verdi – italijanski operni velikan**,

- v interaktivnem gradivu, ki ga najdeš na spletni strani [www.iRokus.si](http://www.iRokus.si) poslušaj glasbene posnetke in odgovori na vprašanja v DZ,

- prepiši v zvezek:

**GIUSEPPE VERDI**

Italijanski skladatelj, je bil že v času svojega življenja cenjen in slaven. Njegove najbolj znane opere, Aida, Rigoletto, Nabucco in Traviata, imajo bogate in spevne melodije, tragično vsebino in spadajo med opere serie.

Poslušali smo:

- Zbor sužnjev iz opere Nabucco,

- Ženska je tičica iz opere Rigoletto.

Uspešen boš, ko boš:

- pojasnil značilnosti opere v obdobju romantike,

- doživljajsko poslušal odlomke iz Verdijevih oper Nabucco in Rigoletto in izrazil svoje doživljanje ob poslušanju.

**Dokaz vašega dela bodo rešene naloge v delovnem zvezku in zapis v zvezek.**



**Naloga za radovedne (ni obvezna):**

**Na spletu ali v literaturi poišči, kaj pomeni korona v glasbi.**

**Odgovor pošlji na moj e-naslov.**



Poglej si tudi zabaven video na temo umivanja rok

<https://youtu.be/yRGvYGAyxsg>

Ta postopek ti bo v pomoč pri prijavi na [www.iRokus.si](http://www.iRokus.si)

